open-index/open-wikipedia-markdown huggingface dataset:
Alf Aakre

**Alf Gunleif Aakre** (født 29. desember 1917 i Egersund, død 26. oktober 1988 i Egersund) er en norsk motstandsmann. Aakre var sersjant og leder for gruppen *Vestige IV* fra mars 1944 til krigens slutt.
Før han ble tatt opp i kompani Linge var Aakre med på kampene i Dirdal og de første forberedelsene til XU-arbeide. Sammen med sine svogre Olav, Johan og Arne Kvalbein og Kasper Idland forlot han Norge ombord på MK «Drott» av Hellvik ved Egersund 17. september 1941 og ankom Peterhead 19. september. Også Sven Ollestad, Christian Aasland, Birger og Sven Soma, Johannes Egge, Leif Andreassen, Louis Larsen, Helena Kvalbein, xx Idland var med.

Vestige IV gruppen blir kalt for Aakre-gjengen. Kjernen bestod av Kasper Idland og Kjell Endresen, også de fra kompani Linge. De ble fraktet fra Storbritannia over Nordsjøen med «Vigra», ført av Shetlands-Larsen, og ble landsatt i Vatlandsvik ved Sokndal den 5. mars 1944. Mysinghålå var ett av gruppens mange hjemmesteder i Dalane. Gruppen utførte aksjoner i Bjerkreim, Egersund og Flekkefjordområdet.

Aakre var også med på operasjon Carhampton der omkring 40 lingekarer og marinefolk gikk i land ved Tele for å kapre en konvoi. Halve styrken ble drept da kystruteskipet DS «Tromøsund» ble bombet i senk. Aakre var kjentmann for resten, som etter tre måneder i okkupert område klarte å komme seg tilbake til Skottland med kutteren «Ann Elizabeth» av Egersund.

## Referanser


 

## Kilder
* Sandnesavisen.no, 12. mars 2008: Kasper Idland
Krâvanhfjellene

**Krâvanhfjellene**, eller bokstavelig oversatt *[[Kardemomme]]fjellene* (khmer: , *Chuor Phnom Krâvanh*; Thai: เขาบรรทัด, *Khao Banthat*), er en fjellkjede i Sørvest-Kambodsja, nær grensen til Thailand. Det høyeste punktet er Phnom Aoral nær Pursat på 1&nbsp;813 moh, som også er det høyeste punktet i Kambodsja.

Fjellene strekker seg langs en akse fra sørøst til nordvest, hvor den strekker seg inn i Thailand under navnet Soi Dao-fjellene (*Khao Soi Dao*).

Krâvanhfjellene utgjorde en av de siste forskansningene til Røde Khmer, og var dermed lenge utilgjengelig. Utilgjengeligheten hjalp riktignok med å bevare området, som i dag er en utsatt økologisk region. Ikke mindre enn 14 utryddingstruede dyrearter holder til i fjellene, inkludert den asiatiske elefanten, indokinatigeren, Malayabjørnen og Irrawaddydelfinen. Det er det siste stedet på jorden som fortsatt har siamesiske krokodiller og Batagur baska-skilpadden.

Befolkningen i Krâvanhfjellene er svært fattige, og truslene mot det biologiske mangfoldet inkluderer ødeleggelser av habitater som følge av illegal tømmerhogst, krypskyttere og skogbranner som følge av jordbruk.  


Fil:Indochinese Tiger.jpg|Indokinatiger


## Eksterne lenker
* World Wildlife
* Wildlife Alliance 
* Cambodian Scene Magazine
Roar Stokke

**Roar Stokke** (født 22. august 1959 i Trondheim) er en norsk fotballkommentator og tidligere fotballspiller og -trener for Nardo Fotballklubb.

På midten av 1980-tallet spilte han for Strindheim, og i forkant av 1988-sesongen forlot han Strindheim til fordel for Nardo FK. Stokke ble senere spillende trener for klubben, og trente klubben fra 3. divisjon til 1. divisjon. I 1995 trakk imidlertid Stokke seg fra klubben etter uenigheter med styret. Han er senere blitt kjent fra kanalene P4, TV3 og Viasat 4, særlig som kommentator for Mesterligaen og landskamper.

Stokke var også aktuell som hjelpetrener for Egil Drillo Olsen da han skulle overta som landslagstrener for , men han takket imidlertid nei til dette. I 2021 var Stokke med i trenerteamet til Ranheim TF i OBOS-ligaen, men han trakk seg etter 24 dager i klubben, da rollen vanskelig lot seg kombinere med jobben som kommentator

## Referanser




## Eksterne lenker
* 
* 
* Stokkes blogg
Valborg

**Valborg** er en nordisk form av det tyske kvinnenavnet *Walburga*. Navnet er dannet av gammelhøytyske *walah*, «utenlandsk», eller *waltan*, «regjere», eller germanske *wala*, «død», og gammelhøytyske *burg*, «hjelp, redning, beskyttelse». *Vallbor* og *Vallborg* var gammelsvenske former av navnet.

## Utbredelse
*Walburg* var, sammen med andre former av navnet, et vanlig kvinnenavn i Tyskland i senmiddelalderen.

*Valborg* var et populært navn på norske jentebarn rundt år 1900.

|}

## Kjente personer med navnet
Personene i listen er ordnet kronologisk etter fødselsår.
* Sankt Valborg (Walburga eller Walpurga, ca. 710&ndash;779), tysk nonne som feires med Valborgsmesse på Valborgsdagen 1. mai
* Valborg Maria Sirnes (f. 1951), norsk bildekunstner
* Valborg Helseth, norsk psykiater

## Annen bruk av navnet
* Valborg, rollefigur i filmene om Olsenbanden

## Referanser


## Eksterne lenker
*
Frank Soo

**Frank Soo** (født 8. mars 1914 i Buxton i Derbyshire, død  25. januar 1991) var en engelsk fotballspiller (midtbane) og trener, kjent som trener av norske lag en tid.

Han hadde kinesisk far og engelsk mor, og var oppvokst i Liverpool der han spilte for Liverpool Schoolboys og Prescot Cables.  Han ble profesjonell i Stoke City (1933-40, 176 kamper og seks scoringer).  

Under den andre verdenskrig gjestespilte han i Everton FC, Millwall FC, Brentford FC og Chelsea FC, samt ble  den første av orientalsk opphav som spilte for Englands herrelandslag i fotball (ni uoffisielle kamper 1940-45). Han var deretter i Leicester City FC en liten tid, samt i Luton Town FC (1945-47, 78 kamper) og den ikke-profesjonelle Chelmsford City FC.

Han trente St. Albans City FC (1947–48), flyttet til Italia (1948) og trente Calcio Padova (1950–52) der han hentet norske Knut Andersen til proffspill (1950).
Senere trente han Norges herrelandslag i fotball en meget kort periode (1952). Han gikk til svenske IFK Eskilstuna (1953), Örebro SK (1953-54, 18 kamper med 13 seire) svenske Djurgårdens IF (1954-55, seier i Allsvenskan 1955), IK Oddevold (1956–57), AIK (1958), engelske Scunthorpe United FC (1959–60), var i Frigg Oslo (1961), Fredrikstad FK (1964), ledet Israels herrelandslag i fotball, Nyköpings BIS (1965), lag i København og Malmö, samt avsluttet i Höganäs BK (1972).

## Referanser


## Eksterne lenker
*
Solarpac

**Solarpac** er betegnelsen på et søppelspann eller en avfallsbeholder utstyrt med kompaktor som komprimerer og reduserer avfallets volum til ca. en femtedel, noe som bidrar til behov for mindre hyppig tømming. Kompaktorens stempel drives av solenergi og beholderen kan utplasseres i parker uten tilkobling til strømnettet. I USA heter den Big Belly. Den første av sin type ble utprøvd i Vail i Colorado. Den første av sin type, som har blitt utprøvd i Norge, ble plassert på Torvet i Larvik i mai 2008. Her stod den frem til 1. juni 2008. Etter prøveperioden skulle den videre til Tusenfrydparken. Det er den femte i Europa totalt.

Solarpac veier 130 kilo og sluker unna mellom 500&ndash;6000 liter søppel. Den er nærmest luktfri.

## Eksterne lenker
* Big Belly
Voksenopplæringsforbundet

Voksenopplæringsforbundet (VOFO) er interesseorganisasjonen for studieforbundene i Norge og deres 500 medlemsorganisasjoner (2021). Vofos formål er å fremme voksnes læring generelt og studieforbundenes arbeid spesielt.

Vofo ble stiftet i 1932, og het frem til 1991 Samnemnda for studiearbeid. Vofo driver interessepolitisk arbeid, dokumentasjon, informasjon og pedagogisk utviklingsarbeid og har regionale ledd som dekker alle fylker.

Voksenopplæringsforbundets formål er å være interesseorganisasjon for studieforbundene i Norge, ivareta fellesoppgaver for og bistå studieforbundene i forhold til offentlige myndigheter og andre, og fremme voksnes læring ved å bidra til mangfold, utvikling og ny kunnskap og å være et felles forum for voksnes læring i demokratiske og ideelle organisasjoner, nasjonalt og internasjonalt. 

## Referanser


## Eksterne lenker
* 
*
Per Pettersen

**Per Pettersen** (født 6. juli 1946) er en norsk tidligere fotballspiller og trener, kjent som en pådriver for kvinnefotball og den første trener for kvinnelandslaget (1978–82).

Han spilte for  (1964–73 i 1. divisjon, 121 kamper og 18 scoringer), der han fikk andreplass i NM 1965 (han scoret en gang i første omkamp).  Av VG ble han kåret til «Årets spiller» 1973.  Han sitter i styret for klubben og omtales som «Mr. Frigg». Han var på  (1967–73, 35 kamper og en scoring).

## Referanser

## Eksterne lenker
*
RS Sjøredningsskolen

**RS Sjøredningsskolen AS** er et kurs- og kompetansesenter heleid av Redningsselskapet. Skolen drives i tråd med Redningsselskapets formål som er å redde liv, berge verdier og verne kystmiljøet, samt å drive opplysnings- og ulykkesforebyggende arbeid for å bedre sikkerheten for de som ferdes på sjøen.

Sjøredningsskolen har ansvar for opplæring og videreutdanning av frivillige og fast ansatte mannskaper på Redningsselskapets redningsskøyter, både lokalt på skolesenteret og gjennom et mobilt opplæringskonsept som dekker hele norskekysten. Senteret tilbyr også kurs og opplæring innen HMS, sikkerhet og beredskap for fiskeri, skipsfart og offshore olje- og gassindustri, samt landbasert industri og næringsliv.

Årlig har skolen rundt 4500 kursdeltagere på de ulike kursene.

Sjøredningsskolen lå tidligere i Stavern og var administrativt underlagt Redningsselskapets hovedkontor. I 2014 ble sjøredningsskolen slått sammen med Norges Maritime Utdanningssenter i Horten, og skolen ble da flyttet til Bakkenteigen. Det nye fusjonerte selskapet fikk navnet RS Sjøredningsskolen AS.

I januar 2018 flyttet RS Sjøredningsskolen inn i nye lokaler ved *RS Noatun* på Langgrunn i Horten. Anlegget består av tre store undervisningsbygg som inneholder konferansefasiliteter, overnattingsrom, restaurant samt omfattende øvelses- og rekreasjonsområder. Det finnes også et øvelsesbygg for røykdykkere på Bakkenteigen.

## Referanser
Stig Rune Kveen

**Stig Rune Kveen** (født 1980) er en norsk langrennstrener og tidligere langrennsløper og pokerspiller. 

## Langrenn
Han tok NM-gull i stafett for Strindheim IL i 2006 og 2007. Han deltok i verdenscupen i perioden 2001–2007 med to 16.-plasser i sprint som beste resultat. 

I 2015 var han langrennstrener for Petter Northug da han tok fire gull i VM i Falun.

Han var trener for det norske kvinnelandslaget fra 2022 til 2024.

## Poker
Natt til tirsdag 6. mai 2008 ble han norgesmester i poker.

## Referanser


## Eksterne lenker
*
Handysize

**Handysize** er en klasseinndeling på skip med noe uklar definisjon hva angår dødvekttonn (dvt). Normalt brukes betegnelsen om tørrlasteskip (og stundom tankskip) med kapasitet på 15&nbsp;000&ndash;35&nbsp;000 dødvekttonn. I klassen over har man handymax-skip (normalt 35&nbsp;000&ndash;58&nbsp;000 dvt), mens det ikke finnes noen tydelig eller akseptert klasse for skip under 15&nbsp;000 dvt.
Resurs Bank

**Resurs Bank** er en nordisk nisjebank som leverer finansielle tjenester til privat- og bedriftsmarkedet. For privatmarkedet leverer Resurs Bank forbrukslån og kredittkort. For bedriftsmarkedet med Retail Finance (partnerskap og finansiering til kunder av detaljhandelen) og factoring. Noen av Resurs Bank sine samarbeidspartnere innen finansiering i butikk/e-handel er kjeder som Ticket, NetOnNet, BMW, Mekonomen og InterOptik.

Resurs Bank har rundt 700 ansatte i Sverige, Norge, Finland og Danmark og hovedkontoret ligger i Helsingborg i Sverige. Direktøren for Resurs Bank i Norden er Kenneth Nilsson, han er også direktør for hele Resurs Konsernet, som består av Resurs Bank og Solid Forsikringer.Resurskonsernet ble etablert i 1977, Resurs Finans ble grunnlagt i 1983, og i 2001 fikk Resurs konsesjon og ble etablert som Resurs Bank. Totalt har Resurs Bank ca. én million kontokunder og ca.  butikker i  butikkjeder i Norden. Derfor har Resurs bygget opp en kundedatabase på ca. fem millioner privatkunder i Norden.

## Historikk
* 1986: Resurs Finans introduserte rentefritt lån i elektronikkbransjen i Sverige. 
* 1993: Solid Forsikring ble grunnlagt.
* 1998: Etablerte selskapet i Danmark og år 2000 i Norge og Finland.
* 1999: Resursgruppen vokste da forsikringsselskapet Solid Forsikring blir etablert.
* 2001: I oktober ble Resurs Bank  registrert som bankaktiebolag.
* 2004 og 2012: Resurs Bank fikk utmerkelsen «Årets Sparkonto» av Privata Affärer.
* 2005: Supreme Card Gold, et kredittkort som er koblet til Mastercard, ble lansert, og i 2007 ble Supreme Card Woman lansert i samarbeid med Rosa Sløyfe.
* 2008: Resurs Bank kjøpte opp Kaupthing Finans.
* 2009: Supreme Card Green ble lansert i samarbeid med Naturskyddföreningen og Supreme Card Refil. 
* 2011: I januar åpnet Resurs Bank sin første filial i Norge.
* 2012: Nordic Capital ble hovedaksjonær. 
* 2013: Resurs Bank ble eid 100% av Resurs Holding, og dette året begynte Resurs Bank å fokusere på e-handel. 
* 2013: En nordisk ekspansjon fant sted gjennom oppkjøp av Ellos Finans, Dan-Aktiv og Finaref.
* 2014: Supreme Card World ble lansert.
* 2015: Låneporteføljen økte til 18 milliarder kroner. Norske yA Bank ble kjøpt opp og Resurs Bank fikk Privata Affärers utmerkelse «Årets Bankapp» for lojalitetsappen Loyo. 
* 2016: Resurs Banks morselskap Resurs Holding ble børsnotert på Nasdaq Stockholm.

## Referanser


## Eksterne lenker
*
Puma (PPK)

**Puma** er et pansret personellkjøretøy med fire eller seks hjul fra italienske Iveco Fiat – OTO Melara.  De første prototypene sto klare i 1988, og kjøretøyet var i tjeneste med den italienske hæren fra 2003.

Varianten med firehjulstrekk brukes primært til oppklaring, og varianten med sekshjulstrekk brukes primært som pansret personellkjøretøy.  De to kjøretøysvariantene bruker mye av de samme delene.

## Historie og utvikling
Puma ble tatt fram som et komplement til Centauro hjulgående panserjagere i tjeneste med den italienske hærens kavaleriregimenter, men i dag er de fleste infanteriregimenter i den italienske hæren også satt opp med Puma.  Åtte kavaleriregimenter og to regimenter med spesialstyrker er utrustet med til sammen 330 Puma 4&times;4.  250 Puma 6&times;6 er i tjeneste med italiensk marineinfanteri (Serenissima), fallskjermstyrker (Folgore) og berginfanteri (Alpini).

Kjøretøyet ble først brukt operativt i Sør-Irak tidlig i 2005.

I 2007 bestilte den italienske hæren 19 Hitrole fjernstyrte våpenstasjoner fra Oto Melara med 12,7 mm mitraljøse.  Det er også planer om å øke pansringen.

## Teknisk

Vognføreren sitter framme til venstre i skroget og har utsikt gjennom tre periskoper, hvorav ett er utrustet med lysforsterker.  Varianten med firehjulstrekk har plass til seks soldater i tillegg til vognfører og varianten med sekshjulstrekk har plass til åtte..

Skroget er laget av sveiset stål, og sidene er hele stålplater for å bedre motstå veibomber.

Vognen kan fra produsentens side bestykkes med TOW eller MBDA Milan panservernmissiler eller Mistral luftvernmissiler.  Den kan også bære en 12,7 eller 7,62 mm mitraljøse.

Motoren er en firesylindret turbodiesel fra Iveco som utvikler 132 kW og 500 Nm.  Girkassen er en femtrinns automatkasse fra tyske Renk.  Motoren og girkassen er montert framme i skroget.  Fordelingsgirkassen er noe annerledes mellom utgavene med fire- eller sekshjulstrekk, men ellers er drivverket felles for variantene.  Hjulopphenget er hydropneumatisk, med styring på en aksel på utgaven med firehjulstrekk og på to aksler på utgaven med sekshjulstrekk.  Alle hjulene har skivebremser.

## Varianter

;Puma 4&times;4: Kampvekt på 5,7 tonn.
;Puma 6&times;6: Kampvekt på 7,5 tonn.

## Se også
* Den tyske stormpanservognen Puma

## Referanser
Norconsult

**Norconsult** er et norsk konsulentforetak med hovedkontor i Sandvika og filialer i de øvrige landene i Norden. Selskapet tilbyr rådgivning innen samfunnsplanlegging, prosjektering og arkitektur. 

Hovedkontoret ligger i Sandvika utenfor Oslo, i et bygg tegnet av Platou arkitekter.  

Norconsult har røtter tilbake til 1929, da selskapet «Ingeniør A. B. Berdal» ble etablert, og har historisk vært et medarbeidereiet selskap. I 2023 ble Norconsult ASA notert på Oslo Børs.  

Norconsult har i tillegg 70 kontorer i andre norske byer, rundt 60 kontorer i utlandet. Selskapet har ca.  ansatte. Bedriften har prosjekter i 50 land over hele verden, og rundt  av medarbeiderne jobber i utlandet. Konsernsjef i selskapet er Egil Hogna. Årlig er Norconsult engasjert i rundt  prosjekter for offentlige og private oppdragsgivere innen arkitektur, bygg og eiendom, fornybar energi, industri, geo og miljø, samfunn og byutvikling, samferdsel, vann og digitalisering. Konsernets omsetning var  i 2023, med et driftsresultat på . 

Norconsult har kontorer i en rekke byer over hele Norge samt i følgende land:Sverige, Danmark, Finland, Island, og Polen. I tillegg har Norconsult en internasjonal virksomhet med datterselskaper i Afrika (Botswana og Mosambik), Sørøst-Asia  (Indonesia og Thailand).

1. september 2021 ble JAF Arkitektkontor innlemmet i selskapet.

## Tanzania
Selskapet har vært en stor aktør i bistandsprosjekter i Tanzania i over 30 år med en omsetning på over 200 millioner kroner i landet på disse årene. Men i 2008 trakk selskapet seg ut etter at det ble avslørt korrupsjon i datterselskapet der. To norconsultansatte ble dømt for korrupsjon, men selskapet ble ikke idømt foretaksstraff i den norske retten. Verdensbankens parallelle prosess som baserer seg på intern granskning, har ført til en midlertidig utestengelse, og kan føre til permanent utestengelse fra kontrakter i prosjekter finansiert av verdensbanken. Norconsult ble frifunnet av norsk Høyesterett.

Norconsult har gjennom årene hatt over 100 bistandsprosjekter i Tanzania, og hadde 60 personer ansatt der da de vedtok å legge ned datterselskapet og trekke seg ut av landet.

## Referanser


## Eksterne lenker
* 
*
Millerovo

**Millerovo** (russisk: Ми́ллерово) er en by i Rostov oblast i Russland. Den ligger rundt 200&nbsp;km nord for Rostov-na-Donu.

Bosetningen ble grunnlagt i 1786 og er oppkalt etter grunnleggeren, armeoffiseren Ivan Abramovitsj Müller. På slutten av 1800-tallet ble det åpnet en stasjon på jernbanen Rostov-Voronezj i Millerovo. Bystatus ble innvilget i 1926.

Millerovo ligger i et korndyrkingsområde, og byens næringsliv er preget av dette, med næringsmiddelindustri og en fabrikk for landbruksmaskiner.

Millerovo flybase ligger vest for byen.
## Demografi
Befolkningsutvikling:
:

## Referanser


## Eksterne lenker
*
Iskemi

**Iskemi** beskriver en tilstand i kroppen der blodtilførselen til et organ eller vev er nedsatt som følge 
av at blodårene som fører til vevet har trukket seg sammen (konstriksjon), er innsnevret på grunn av aterosklerose eller langvarig trykkbelastning, eller er tilstoppet på grunn av trombose.
Det fører til redusert nivå av oksygen og glukose.
Kenneth Dwight Venner

**Kenneth Dwight Venner** (født 1946 i Kingstown, død 22. desember 2016) var en sanktluciansk økonom. Han var sentralbanksjef i Den østkaribiske sentralbanken (ECCB), som er sentralbanken for åtte østkaribiske stater, fra 1989 til 2015.

Han ble sentralbanksjef 1. desember 1989. Før dette var han finans- og planleggingsminister på Saint Lucia fra november 1981 til november 1989.

Venner var utdannet i økonomi ved University of the West Indies på Jamaica, der han avla BSc-grad og MSc-grad. Han underviste og forsket ved samme universitet fra 1974 til 1981.

I 2001 ble Venner utnevnt til *Knight Commander* av Order of the British Empire og derved opphøyet i ridderstanden. Han har deretter rett til å føre tiltaleformen *[[sir]]* foran sitt navn. Etter 26 år som sentralbanksjef valgte han å trekke seg i 2015, og Timothy Antoine overtok stillingen 1. februar 2016.

## Utnevnelser
*1996 –  Kommandør av Order of the British Empire
*1998 – *Distinguished Graduate* ved University of the West Indies 
*2001 – *Knight Commander* av Order of the British Empire 
*2002 – *Doctor of Laws* ved University of the West Indies
*2011 - *Saint Lucia Cross*

## Referanser


## Eksterne lenker
* Presentasjon hos ECCB 
* Belizes sentralbank - Tribute to Sir K. Dwight Venner (pressemelding ved hans død)
Kamensk-Sjakhtinskij

**Kamensk-Sjakhtinskij** (russisk: Ка́менск-Ша́хтинский)er en by i Rostov oblast i Russland. Den ligger ved elva Donets, rundt 130&nbsp;km nord-nordøst for Rostov-na-Donu.

Den ble grunnlagt av kosakker i 1686. Bystatus ble innvilget i 1927.  

Byen var tidligere et større kullgruvesenter i den østre delen av Donetsbekkenet. I dag er byens viktige industrier produksjon av kunstfibre, gruvemaskineri og glass.

## Demografi
Befolkningsutvikling:
:

## Referanser


## Eksterne lenker
* 
*  Historie og informasjon om byen
Synergisme

**Synergisme** eller **synergi** har flere betydninger:

* (moteord/næringsliv) Synergieffekt hvor samlet positiv effekt er større enn innsatsfaktorene som følge av samvirke. 
* (*teologisk*) Synergisme kalles læren om at frelsen er et resultat av samvirke mellom Gud og mennesket, f. eks. at mennesket enten begynner eller utretter noe, mens Gud gjør resten
* (*biologisk*) Synergi oppstår når levende vesener virker sammen og utnytter hverandre til felles fordel, eller at muskler i en kropp virker sammen
* (*medisinsk*) Synergi kalles det når legemidler forsterker virkningen av hverandre  
* (*kjemisk*) Synergi kalles den økte effekten man får ved at kjemiske forbindelser virker sammen
* (*økonomisk*) Synergi kalles gunstige vekselvirkninger mellom økonomiske virksomheter eller fagmiljøer
The Crusher

***The Crusher*** er Amon Amarths fjerde studioalbum og det ble utgitt den 8. mai 2001. Albumet ble utgitt igjen den 29. juni 2007 som  dobbel LP. LP-versjonen ble begrenset til bare 500 kopier.

## Sporliste
# «Bastards of a Lying Breed» − 5:33
# «Masters of War» − 4:35
# «The Sound of Eight Hooves» − 4:50
# «Risen from the Sea» − 4:27
# «As Long as the Raven Flies» − 4:04
# «A Fury Divine» − 6:36
# «Annihilation of Hammerfest» − 5:03
# «The Fall Through Ginnungagap» − 5:21
# «Releasing Surtur's Fire» − 5:30
# «The Eyes of Horror» − 3:34 (Possessed-cover)

## Eksterne lenker
*
Fylkesvei 7934

**Fylkesvei 7934** går mellom Løkvollen og Steinmoen i Kåfjord kommune.

Frem til 2019 hadde veien betegnelsen fylkesvei 332 (Troms). Før Nordnestunnelen ble tatt i bruk 2018 var Garver Hansens vei del av europavei 6.

## Kommuner og knutepunkter

## Referanser




## Eksterne lenker
* Vegvesenets vegkart 
*
NE555

**NE555** er en IC (integrated circuit/Integrert krets), som hovedsakelig brukes i timerkretser. Den kan også koples som en astabil vippe (oscillator).

Denne 8-pinners timeren ble utgitt av Signetics Corporation i 1972, og var da den eneste veldig raske timeren som var tilgjengelig. Type 555 er en allsidig og populær timer som kan lage en rekke pulssignaler med varighet fra mikrosekunder til flere timer, og på forskjellige frekvenser.

## Referanser
Fylkesvei 7936

**Fylkesvei 7936** går mellom Birtavarre og Skognes i Kåfjorddalen i Kåfjord kommune. Veien er 7,7&nbsp;km lang.

Frem til 2019 hadde veien betegnelsen fylkesvei 333 (Troms).

## Kommuner og knutepunkter

*Skattvoll
*Kåfjorddalen

## Referanser




## Eksterne lenker
* Vegvesenets vegkart 
*
James Strong

**James Strong** er en britisk regissør og manusforfatter. Han har blant annet regissert episoder av *[[Holy City]]*, *[[Doctors]]*, *[[Doctor Who]]* og *[[Torchwood]]*.

## Utvalgt filmografi
* *Doctors*
** «Be Thankful For What You've Got» (2001)
** «Always Something There To Remind Me» (2001)
** «Safe House» (2001)
* *Holby City* (2002&ndash;2005)
* *Doctor Who*
** «The Impossible Planet» (2006)
** «The Satan Pit» (2006)
** «Daleks in Manhattan» (2007)
** «Evolution of the Daleks» (2007)
** «Voyage of the Damned» (2007)
** «Partners in Crime» (2008)
* *Torchwood*
** «Cyberwoman» (2006)
** «They Keep Killing Suzie» (2006)

## Eksterne lenker
*
Fylkesvei 7948

**Fylkesvei 7948** går mellom Storslett og Kildal i Nordreisa kommune. Veien er 7,6&nbsp;km lang.

Frem til 2019 hadde veien betegnelsen fylkesvei 352 (Troms).

## Kommuner og knutepunkter

*Sagvollen

## Referanser




## Eksterne lenker
* Vegvesenets vegkart 
*
Fylkesvei 7958

**Fylkesvei 7958** går mellom Nordstraumen og Kjøllefjord i Kvænangen kommune. Veien er 5,2&nbsp;km lang.

Frem til 2019 hadde veien betegnelsen fylkesvei 361 (Troms).

## Kommuner og knutepunkter

## Referanser




## Eksterne lenker
* Vegvesenets vegkart 
*
The Avenger

***The Avenger*** er Amon Amarths andre studioalbum og ble utgitt den 2. september 1999. Albumet ble også utgitt som digipak-utgave (41 min. 19 sek.) og LP-utgave. På digipak-utgaven kom det med bonussangen «Thor Arise» innspilt på nytt. «Thor Arise» var også med på den aller første demoen til Amon Amarth . LP-utgaven ble kom ut i 2005 og var begrenset til 500 kopier.

## Sporliste
# «Bleed for Ancient Gods» − 4:31
# «The Last with Pagan Blood» − 5:39
# «North Sea Storm» − 4:56
# «Avenger» − 7:11
# «God, His Son and Holy Whore» − 4:00
# «Metalwrath» − 3:50
# «Legend of a Banished Man» − 6:05
# «Thor Arise» − 5:07 (bonusspor)

## Eksterne lenker
*
Hare Krishna

**Hare Krishna** er  et hinduisk mantra, en rytmisk sang basert på gjentakelse av tre ulike navn på guden Vishnu, nemlig Hare,  Krishna og Rama.  Gjentakelse av disse tre hellige navnene skal rense sinnet og fjerne belastende karma. 

Harekrishna-mantraet  kalles gjerne * mahamantra*; det store mantra.  Det har en lang historie, og omtales i mange gamle hinduiske skrifter.

Ekstatisk sang av denne typen spredte seg i middelalderens India som en del av bhakti-bevegelsen. Her legges det vekt på   følelsemessig  hengivelse til guddommen, i motsetning til yogienes askese og selvdisiplin eller de intellektuelle spekulasjonene i vedanta.

Hare Krishna-mantraet ble kjent i Vesten på 1970-tallet gjennom den hinduiske misjonsbevegelsen ISKCON.

## Eksterne lenker
* ISKCONs hjemmeside i Norge
HMAS «Perth»

Tre skip i Royal Australian Navy har båret navnet HMAS «Perth» etter byen Perth i Vest-Australia. 

*HMAS «Perth» (1939), en lett krysser av Leander-klassen som ble senket under slaget i Sundastredet i 1942.
*HMAS «Perth» (D 38), hovedskipet i Perth-klassen av destroyere. Tjenestegjorde i RAN fra 1965 til 1999.
*HMAS «Perth» (2003), en frigatt av Anzac-klassen som ble bygget i 2003.
Terje Grønmo

**Terje Grønmo** (født 6. april 1952 i Sømna) er en norsk arkitekt. Han ble utdannet ved NTH i Trondheim i 1977. Etter endt utdanning jobbet Grønmo en periode hos arkitekt Leif Olav Moen, mest kjent for sitt arbeid som hovedarkitekten bak universitetsanlegget på Blindern. 

Grønmo er siden blitt kjent for sin gjennomføring av flere skoler og offentlige bygg, som daglig leder av tidligere Østgaard Arkitekter A/S, nå Terje Grønmo Arkitekter A/S.  

## Betydelige arbeider
* Håkons Hall, Ishockey-arenaen til OL-anlegget på Lillehammer, ferdigstilt i 
* Oslo tinghus, ferdigstilt i 
* EØS-Bygget på Adamstuen, ferdigstilt i 1994
* Engebråten skole, ferdigstilt i 
* Høgskolen Stord/Haugesund, ferdigstilt i . Mottager av Haugesund byggeskikkpris for . 
* Disen skole, ferdigstilt i 
* Meieribygget ved NLH på Ås, ferdigstilt i 
* Sørumsand videregående skole, ferdigstilt i 
* Vardåsen kirke, ferdigstilt i . Mottager av Betongtavlen for fremragende estetisk og teknisk bruk av betong.
* Gulating lagmannsretts hus, Bergen, forventet ferdigstilt høsten 2011
## Referanser
Eastern Daily Press

***Eastern Daily Press***, vanligvis bare kalt ***EDP***, er en engelsk regionavis som dekker Norfolk, de nordlige delene av Suffolk og det østlige Cambridgeshire. Avisen blir utgitt hver dag i Norwich i Norfolk i Storbritannia. 

*EDP* ble grunnlagt i 1870 som en såkalt seriøs avis i fullformat under navnet *Eastern Counties Daily Press*. To år senere byttet det om navnet til det nåværende *Eastern Daily Press*, og i midten av 1990-årene byttet avisen format til kompaktformat, et slags komprimert tabloidformat. Avisen er nå eid og utgitt av avisforlaget Archant, tidligere kjent som Eastern Counties Newspapers Group. *EDP* er den bestselgende regionavisen utgitt på morgenen, og er den eneste britiske regionavisen som utkonkurrerer *[[The Sun]]* i sitt område. 

Nettsiden til *Eastern Daily Press* heter *EDP24* og ble lansert i februar 2001. 

## Referanser


## Eksterne lenker
* EDP24.co.uk &ndash; Offisiell hjemmeside
Skreosen

**Skreosen** er den minste bygda i Kviteseid kommune i Telemark. Bygda ligger langs fylkesvei 355, ved den nordre bredden av Skreevatnet, midt mellom Fyresdal, Dalen og Vrådal. Bygda er del av et interkommunalt større bygdelag sammen med nabobygdene Hauggrend i Fyresdal, Krossli, Austheii og Bandaksli i Tokke og Vråliosen i Kviteseid. Grunnet kommunegrenser dratt opp fra gammelt av ligger disse bygdelagene i forskjellige kommuner, selv om de til daglig regner hverandre som sambygdinger. Grunnet avstanden til sentrum i Kviteseid går de fleste skolebarn på skole enten i Fyresdal eller på Dalen.

Det finnes en byggevare- og trelasthandel i Skreosen.
Fylkesvei 8004

**Fylkesvei 8004** går mellom Gakori og Kvilekrysset i Alta kommune. Veien er 3,5&nbsp;km lang.

Frem til 2019 hadde veien betegnelsen fylkesvei 27 (Finnmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Chewbacca

**Chewbacca**, også kjent som **Chewie**, er en figur fra Star Wars-universet. Han er en wookiee, venn av Han Solo og andrepilot på hans skip Millennium Falcon.

Han opptrer i de tre første filmene (episode IV, V og VI), men er også til stede i Star Wars: Episode III, som statist.
## Eksterne lenker
*
Vråliosen

**Vråliosen** er ei lita bygd i Kviteseid kommune i Telemark. Bygda ligger langs fylkesveg 38, ved den nordre bredden av Vråvatn/Nisser.

Geografisk ligger bygda omtrent like langt fra sentrum i tettstedene Fyresdal, Dalen i Tokke eller Vrådal i Kviteseid. 

Bygda er del av et interkommunalt større bygdelag, sammen med nabobygdene Hauggrend i Fyresdal, Krossli, Austheii og Bandaksli i Tokke og Skreosen i Kviteseid. På bakgrunn av de opprinnelige kommunegrensene i dette området er disse bygdelagene i dag hjemmehørende i forskjellige kommuner, selv om de til daglig regner hverandre som sambygdinger.

Ettersom det er langt til Kviteseid sentrum, går de fleste skolebarn på skole enten i Fyresdal eller på Dalen.

## Vråliosen hotell
Vråliosen hotell ble bygget i 1895 i nasjonalromantisk stil. Forfatteren Knut Hamsun hadde lange opphold på hotellet; etter sigende skrev han store deler av romanen *[[August (roman)|August]]* (1930) der. Etter sigende skal også den svenske Hollywood-stjernen Greta Garbo ha besøkt hotellet. 

Hotellet gikk konkurs i 1987, og ble da omtalt som Telemarks eldste hotell som fortsatt var i drift. Hotelldriften fortsatte mens hotellet ble lagt ut til salgs sommeren 1987. 

På slutten av 1980-tallet ble deler av hotellet tatt i bruk som midlertidig asylmottak; asylsøkerne som ble bosatt der var chilenske flyktninger. Etter halvannet års drift som kombinert hotell og asylmottak ble selskapet som eide hotellet slått konkurs i 1989, etter begjæring fra skattemyndighetene. Deretter ble eiendommen lagt ut på tvangssalg.

I 1994 ble hotellet kjøpt av eierne av utestedet «Smuget» i Oslo, som opplyste at de ville bruke stedet som feriested for sine ansatte.

## Referanser
Fylkesvei 7966

**Fylkesvei 7966** går mellom Gulpenjárga kai og Alteidet i Kvænangen kommune.

Frem til 2019 hadde veien betegnelsen fylkesvei 365 (Troms).

## Kommuner og knutepunkter

## Referanser




## Eksterne lenker
* Vegvesenets vegkart 
*
Krossli

**Krossli** er ei lita bygd helt sør i Tokke kommune i Telemark. Bygda ligger der fylkesvei 355 og fylkesvei 38 møtes, og omtrent der de tre kommunene Tokke, Fyresdal og Kviteseid møtes.  

Bygda er del av et interkommunalt større bygdelag sammen med nabobygdene Hauggrend i Fyresdal, Austheii og Bandaksli i Tokke og Skreosen og Vråliosen i Kviteseid. 

Grunnet kommunegrenser dratt opp fra gammelt av ligger disse bygdelagene i forskjellige kommuner, selv om de til daglig regner hverandre som sambygdinger.

## Referanser
Austheii

**Austheii** er ei lita bygd sørøst i Tokke kommune i Telemark. Bygda ligger langs Fylkesvei 3394, Bandakslivegen, mellom Krossli og Bandaksli, i nærheten av Skafsåheia.

## Interkommunalt bygdelag
Bygda inngår i et bygdelag med fem andre bygder; to fra Tokke og de øvrige fra to andre telemarkskommuner. Et bygdelag er en interesseorganisasjon som har som formål å skape aktiviteter og trivsel for innbyggerne i et nærområde. De seks bygdene er Austheii, Krossli og Bandaksli i Tokke, Hauggrend i Fyresdal, og Skreosen og Vråliosen i Kviteseid er nabobygder, og har fra gammelt av hatt nær kontakt.

## Grendelag
Noen av innbyggerne i Austheii driver foreningen *Austheii grendelag*.

## Skole og barnehage
På 2000-tallet har det vært foreslått å legge ned både barnehagen i bygda og den nærmeste grunnskolen. 

## Referanse
Arbeidsavtale

**Arbeidsavtale** er en avtale mellom arbeidsgiver og arbeidstaker, som regulerer rettigheter og plikter i arbeidsforholdet.

I Norge er det et krav etter arbeidsmiljøloven § 14-5 at det skal inngås skriftlig arbeidsavtale ved ethvert ansettelsesforhold. Avtalen skal inngås straks, dersom arbeidsforholdet gjelder for mindre enn en måned eller ved utleie av arbeidskraft. Ved lengre tilsettinger skal avtalen inngås snarest råd, og seinest innen en måned etter forholdets begynnelse.

§ 14-6 i loven inneholder minstekrav til hva en skriftlig arbeidsavtale skal inneholde:
* a) partenes identitet
* b) arbeidsplassen
* c) beskrivelse av arbeidet eller arbeidstakerens tittel, stilling eller arbeidskategori
* d) når arbeidsforholdet begynner
* e) forventa varighet dersom forholdet er midlertidig
* f) eventuelle prøvetidsbestemmelser
* g) om retten til ferie og feriepenger 
* h) oppsigelsesfrister
* i) om lønn og lønnsforhold 
* j) om arbeidstid
* k) om pauser
* l) om muligheten til særlige arbeidstidsordninger
* m) om tariffavtaler som måtte gjelde
* og andre vesentlige opplysninger om tilsettingsforholdet

Ifølge loven skal arbeidsgiver framlegge et utkast til arbeidsavtale, og de fleste større bedrifter har standardformularer.

Dersom arbeidstakeren skal arbeide i utlandet i mer enn en måned, skal det inngås skriftlig arbeidsavtale før avreise. Denne skal i tillegg til det ovenfornevnte inneholde opplysninger om varigheten av utenlandsoppholdet, 	valutaen lønn skal utbetales i, eventuell tilleggsytelser (eks fri bolig) og vilkåra for hjemreise.

Ved endringer i arbeidsforholdet skal arbeidsavtalen ajourføres innen en måned. Dette er likevel ikke nødvendig dersom endringa skyldes endringer i lover, forskrifter eller tariffavtaler som er omtalt i avtalen.

Det som avtales, må være innafor det som er tillatt etter lover og generelle avtaler. For eksempel gjelder dette arbeidstid.

Enda om arbeidsavtaler er særskilt regulert i arbeidsmiljøloven, gjelder også avtaleloven. Av dette følger at en arbeidsavtale ikke må være urimelig, et krav som i praksis gjerne vil måtte prøves for retten. Av forhold som har vært nevnt å kunne være urimelige, er såkalte konkurranseklausuler, dvs. avtalte regler om at en ansatt ikke kan gå direkte over til stilling hos en konkurrent. 

## Eksterne lenker

* Arbeidsmiljølovens paragrafer om arbeidsavtale
* Kravet til skriftlig arbeidsavtale – masteroppgave av Elaine Pettersen Skagtun (2008)
*Mal arbedsavtale  - arbeidsavtale mal for fast ansettelse.
Fyresdalen

**Fyresdalen** er et dalføre nord i Fyresdal kommune som gir sitt navn til kommunen. I dagligtale blir det aktuelle dalføret også omtalt som Veumdalen, grunnet sin plassering mellom bygdene Hauggrend og Veum/Øyane.

## Referanser
Hauggrend

**Hauggrend** er ei bygd helt nord i Fyresdal kommune i Telemark. Bygda ligger langs fylkesvei 355 med Skredvatn på nordvestsida.

Bygda er del av et interkommunalt større bygdelag sammen med nabobygdene Krossli, Austheii og Bandaksli i Tokke og Skreosen og Vråliosen i Kviteseid. Grunnet kommunegrenser dratt opp fra gammelt av ligger disse bygdelagene i forskjellige kommuner, selv om de til daglig regner hverandre som sambygdinger. Samkvemmet med nabobygda Veum/Øyane noen få kilometer lenger sørover Fyresdalen er også stort. Disse bygdene delte skole i sin tid, Hauggrend-Veum skule og barnehage, før denne ble nedlagt på slutten av 1990-tallet.

I lokalene til den tidligere Landbruksskolen på Foldsæ ble det et par år drevet en videregående Steinerskole. Denne er igjen avviklet. Bygda har mekanisk verksted, campingplass og landsbypub.

## Referanser
Veum/Øyane

**Veum** er ei lita bygd nord i Fyresdal kommune i Telemark. Bygda ligger langs fylkesvei 355 midt mellom Hegglandsgrend og Hauggrend. Her har man også egen kirke, Veum kyrkje, og var inntil årtusenskiftet eget sogn før de ble innlemmet i Fyresdal sokn. Lokalt blir grenda også kalt **Øyane**. Sammen med nabobygda Hauggrend hadde man felles skole, Hauggrend-Veum skule og barnehage, inntil slutten av 1990-tallet, da denne ble nedlagt. Telemark Laftebygg har sin virksomhet på Veum.

## Historie
Veum har vært bebodd i flere århundrer og er kjent for sine gamle gårder og landbrukstradisjoner. De tre gårdene i grenda – Sørigard, Oppigard og Nordigard – har vært sentrale i det lokale kulturlivet og jordbruksdriften.

## Geografi
Bygda ligger i naturskjønne omgivelser i Fyresdal, med nærhet til skog og fjell. Området er preget av et variert landskap, som har vært brukt til jordbruk, beite og skogsdrift.

## Kultur og tradisjoner
Veum er kjent for sine tradisjoner innen håndverk og landbruk. Gårdene i området har historisk sett vært viktige for å opprettholde bygdas kultur og økonomi.
Moland (Fyresdal)

**Moland** (også brukt **Fyresdal**) er en bygd, et tettsted, administrasjonssenter og handelssenter i Fyresdal kommune i Telemark. Bygda ligger langs fylkesvei 355 i nordenden av Fyresvatn, omtrent halvveis mellom Tjønnefoss i Nissedal og Krossli i Tokke. Tettstedet Fyresdal har  innbyggere per 1. januar .

Bygda har grunnskole, barnehage, legesenter, aldershjem, bank, butikker, museum, bygdetun, hotell, flyplass, bensinstasjoner og samfunnshus. I nordenden av bygdesenteret finner man industriomådet Molandsmoen med, blant annet, den vernede bedriften Telemark Lys og kildevannprodusenten Telemark Kildevann som produserer vann fra Fyresdal under merkenavnet Bonaqua Silver.

Innenfor bygda Moland ligger også boligområdene Sørbygda, Gamleveg, Folkestadbyen, Tøddebakkane, Kåsegrend, Sitje, Grunnvik, Vadligrend, Verpe og Prærien. Naturområdet Hamaren ligger også her med stier og lysløyper og utsikt fra Klokkarhamaren.

## Referanser
Hegglandsgrend

**Hegglandsgrend** er ei bygd i Fyresdal kommune i Telemark. Bygda ligger mellom sentrum i kommunen, Moland, og Veum/Øyane litt lenger oppe i dalen. Bygda har egen nærbutikk og barnehage.

Bygda hadde i tidligere tider en berømt kirke, nemlig Heggland gamle kirke, som var et kjent pilegrimsmål. Denne ble revet på 1800-tallet, og altertavlen er i dag i Moland kirke.

Ikke langt unna kirken, på gården Brokke, står et fredet loft fra middelalderen. Et fredet jernvinneanlegg fra senmiddelalderen er også i bygda. 
 
## Referanser
Prærien (Fyresdal)

:
**Prærien** er området mellom Folkestadbyen og Grunnvik i Moland i Fyresdal, helt vest i Telemark. Navnet kommer av at denne strekningen er helt flat, som om man var på den amerikanske prærien.

Den samme betegnelsen er også brukt om områder/bydeler i Hammerfest og Namsos.
Tøddebakkane

**Tøddebakkane** er det mest folketette området av Fyresdal kommune i Telemark. Området ligger i hjertet av administrasjonssenteret Moland i Fyresdal, i fjellsiden opp mot Sitje, med utsikt over Folkestadbyen og «Prærien» .
DQ (artist)

**Peter Andersen** (født 1973), kjent under artistnavnet **DQ**, er en dansk sangartist, revyskuespiller og dragqueen. Han vant Dansk Melodi Grand Prix i 2007 med sangen «Drama Queen» og representerte Danmark i Eurovision Song Contest i Helsingfors samme år. Sangen ble imidlertid slått ut i semifinalen.

## Bakgrunn
Andersen startet sangkarrieren sin i bandet Turn on Tina i 1997, der han imiterte Tina Turner. Bandet turnerte konserter og festivaler både i Danmark og utlandet.

Senere skapte han artistpersonligheten DQ. Han produserte et eget dragshow og underholdt på firmafester, konserter og privatfester. Han spilte også fast på Cafe Frederik i Esbjerg i over ti år. Han opptrådte også med dragshowet sitt over hele Europa samt Thailand, Canada og Grønland.

I 2007 ble han landskjent i Danmark da han vant Dansk Melodi Grand Prix med låten «Drama Queen». I kjølvannet av seieren fikk han en rekke nye oppdrag, inkludert som fast revyskuespiller sammen med artister som Anne Herdorf, Ann Hjort, Ulla Jessen, Rasmus Krogsgaard, Jesper Søgaard, Kim Brandt, Randi Winter og Lars Arvad. 

Han har også opptrådt i flere danske tv-program, blant andre *Go’ morgen Danmark*, *Aftenshowet*, *Fredag i farver* og *[[MasterChef|Masterchef]]*. Han opptrår også regelmessig på show og konserter. 

## Referanser


## Eksterne lenker
* 
*
Honda TRX450R

**Honda TRX450R** er en ATV produsert av Honda. Modellen ble introdusert på slutten av 2003 og er etterfølgeren til Honda TRX250R.
Fylkesvei 8064

**Fylkesvei 8064** går mellom Heia og Kolvik i Porsanger kommune.

Frem til 2019 hadde veien betegnelsen fylkesvei 185 (Finnmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Diabolo

**Diabolo** eller **djevlespill** er et sjongleringsinstrument og leketøy som består av en timeglassformet dobbeltkjegle («djevel») av tre eller metall og to trepinner med en snor imellom. Djevelspillet brukes ved at en holder en pinne i hver hånd, legger dobbeltkjeglen på snora og får den til å rotere ved vekselvis raskt å heve og senke pinnene og dermed stramme snora. Spillet består i øvelsene en kan foreta med den spinnende spolen.

## Historie

Noen mener at diaboloen er det eldste sjongleringsinstrumentet etter sjongleringsballer. Det skal være kjent fra Shang-dynastiet i Kina ca. 1500 f.Kr. Spillet ble importert rundt 1794 av Qianlong-keiseren fra den engelske ambassadøren i keiserriket Kina, lord George Macartney. I Frankrike var spillet populært i første halvdel av 1800-tallet. Der ble det kalt *le diable* – «djevelen». I Kina kalles det *Kouen-Gen* («la bambusen plystre») eller *(Dǒu) Kōng Zhú* («tom bambus») (kinesisk (斗)空竹)).

### Etymologi
Navnet diabolo er en blanding av italiensk *diavolo* og spansk *diablo*, 'djevel'. Det gammelgreske διαβάλλειν/διαβάλλω (diabállein/diabállô) betyr 'kaste over', mens Diabolos (Διαβολος) betyr 'bakvasker', 'en som anklager usant' eller 'djevel'.

## Beskrivelse
Diaboloen består av to halvkuler som er forbundet med en akse eller en todelt akse. Ved hjelp av to pinner og en tråd mellom dem får man diaboloen til å spinne. Det stabiliserer diaboloen, slik at den kan balansere på tråden.

### Fysikalsk bakgrunn
Bakgrunnen til stabiliseringen av diaboloen på tråden er rotasjonsloven, som for eksempel påvirker gyroskoper. Et legeme som snurrer raskt rundt en akse, vil gjerne beholde aksen sin i samme posisjon.

### Triks
Det finnes mange kunster som kan utføres med diaboloen. Noen av dem er:
* kast
* trapeser
* knuter
* suisider
* soler
* *cradles* (engelsk)
* pisken
* rundt foten 
* rundt armen
* rundt hånden
* trampolinen
* vertikal diabolo

## Referanser


## Eksterne lenker
* 
* Diabolo-Tricks  (engl.)
* Diabolo-Tricks (engl.)
* Diabolo-Anleitung  (tysk)
* http://www.klicktipps.de/jonglieren_diabolo.php  (tysk)
Edith Frank-Holländer

**Edith Frank-Holländer** (1900–1945) var mor til Anne Frank og Margot Frank og er kjent fra *[[Anne Franks dagbok]]*.

## Biografi
### Familie
Hun ble født 16. januar 1900 i Aachen, Tyskland og kom fra en jødisk industrifamilie der hun var yngst av fire søsken.

Hun giftet seg med den tysk-jødiske forretningsmannen Otto Frank på Ottos 36-årsdag den 12. mai 1925. Deres første barn, Margot, ble født den 12. februar 1926. Deres andre barn, Anne, ble født den 12. juni 1929.

### Andre verdenskrig
Da Hitler kom til makten i 1933, fryktet Edith og Otto for hva som kunne skje om de ikke dro fra Tyskland. De bestemte seg da for å flykte. Edith og hennes døtre flyttet inn hos hennes mor, Rosa Holländer, mens Otto reiste til Amsterdam i Nederland for å finne seg en bolig og et forretningssted. Senere dro Edith og Margot til Nederland, mens Anne ble værende igjen hos sin bestemor. Senere flyttet Anne også til Amsterdam, og det ble som en bursdagsgave for Margot.

Familien følte seg trygg til Nederland ble invadert. 5. juli 1942 fikk Edith en innkallelse. 
Otto Frank snakket da med sin kollega Miep Gies om familien hans kunne få bo i bygningen hvor han hadde sin forretning i Prinsengracht 263. Det var planlagt at de skulle gå i dekning 16. juli 1942, men på grunn av Margots innkallelse ble det framskyndet til 6. juli.

Her gjemte de seg i ca. to år sammen med Hermann van Pels, Auguste van Pels, deres sønn Peter van Pels og tannlegen Fritz Pfeffer.

### Arrestasjon, konsentrasjonsleir og død
Om morgenen 4. august 1944 stormet politiet inn i bygningen. De hadde en stund i forveien fått et anonymt tips om at det skjulte seg jøder i bygningen.
Mr. Kugler og Mr. Kleiman ble også arrestert.

Familien ble først sendt til leiren Westerbork.

Den 3. september 1944 ble de åtte, som var i dekning, transportert til Auschwitz-Birkenau. Ved ankomsten ble familien separert. Dette var den aller siste gangen familien var samlet. Døtrene ble i oktober sendt til Bergen-Belsen og ankom leiren i november.

Edith Frank var den første i familien Frank som døde. Hun døde den 6. januar 1945 av utmattelse og sult, bare ti dager før hennes fødselsdag, 16. januar 1945.
21 dager senere ble leiren frigjort av sovjetiske styrker. Hennes to døtre, Anne Frank og Margot Frank, døde i konsentrasjonsleiren Bergen-Belsen, trolig av tyfus. Ediths mann, Otto Frank var den eneste av de åtte som var i dekning, som overlevde. I 1947 ble Annes dagbok publisert.

## Referanser
Peter van Pels

**Peter van Pels** (1926–1945) var en tysk, jødisk flyktning under andre verdenskrig.
Han er kjent fra Anne Franks dagbok der han gikk under pseudonymet, Peter van Daan.

## Liv
Han var den eneste sønnen til Hermann van Pels og Auguste van Pels. De gjemte seg sammen med familien Frank og tannlegen Fritz Pfeffer i Prinsengracht 263 i ca. to år.
Han fikk etter hvert et vennskapelig forhold med Anne Frank. Anne beskriver innledningsvis Peter som en kjedelig og lat idiot, men de to ble etter hvert forelsket i hverandre. Frank trakk seg etter hvert ut av forholdet.

### Arrestasjon, konsentrasjonsleirer og død
Peter van Pels ble arrestert 4. august 1944, sammen med de andre jødene som gjemte seg i Prinsengracht. De ble først plassert i Westerbork transittleir, før de ble sendt videre til Auschwitz-Birkenau. Der jobbet van Pels i postrommet, og fikk noen ganger tak i ekstra matrasjoner som han delte med Otto Frank.

Peter var i Auschwitz helt til dødsmarsjene begynte. Han overlevde marsjen fra Auschwitz og kom den 25. januar 1945 til Mauthausen-Gusen konsentrasjonsleir utenfor byen Linz i det nåværende Østerrike. Van Pels ble plassert i satelittcampen Melk, der han arbeidet med å bygge tunneler. Kroppen hans ble utmattet av det harde arbeidet, og van Pels døde på sykestuen i Mauthausen-Gusen den 10. mai 1945, fem dager etter at leiren ble frigjort av amerikanske tropper.

## Referanser
The Last Shadow Puppets

The Last Shadow Puppets er et band som ble startet av artistene Alex Turner og Miles Kane. Turner og Kane bestemte seg for å lage et sideprosjekt sammen, etter å ha blitt kjent da Kanes band The Rascals turnerte sammen med Turners Arctic Monkeys som oppvarmere.

Bandets sound er svært 60-tallsinspirert, og guttene trekker fram Scott Walker og tidlig David Bowie som inspirasjonskilder.

Bandets første album *The Age of the Understatement* ble spilt inn i Frankrike august 2007 og lansert 21. april 2008. På dette albumet spiller produsenten James Ford trommer. Komponisten Owen Pallett utarbeidet et strykearrangement som ble lagt på etter at bandet selv hadde vært i studio.

Våren 2016 lanserte bandet sitt andre album, som bar tittelen *Everything You've Come to Expect*.

Bandet spilte på Øyafestivalen i Oslo sommeren 2016.

## Referanser


## Eksterne lenker
*
Wildboyz

***Wildboyz*** er et amerikansk humorprogram for ungdom som gikk på MTV fra 2003 til 2006. Programmet regnes som en avlegger og oppfølger til ''Jackass''. Steve-O og Chris Pontius var seriens stjerner, og de utfører stunt og akter med dyr mens de ofte satte seg selv i situasjoner de ikke var trent for. De reiste til forskjellige deler av kloden, der de utførte stuntene sine i eksotiske omgivelser mens de informerte seerne sine om dyrelivet og den lokale kulturen.

## Referanser


## Eksterne lenker
*
Strandnorum

**Strandnorum** er et tettsted i Stenungsund kommune i Västra Götalands län i landskapet Bohuslän i Sverige. I 2010 hadde tettstedet  innbyggere.

## Referanser